Source: http://www.bihon.ro/vrem-sa-avem-un-retur-la-fel-de-bun-ca-si-turul/1784128
Timestamp: 2017-02-24 21:48:34+00:00

Document:
„Vrem să avem un retur la fel de bun ca şi turul” - BIHON
Joburi Publi24 Romimo Bestauto BIHON BIHON Sport local „Vrem să avem un retur la fel de bun ca şi turul” „Vrem să avem un retur la fel de bun ca şi turul”	De	Gavril Nutiu	la 17. februarie 2017 14:27	Reactualizat la: 17. februarie 2017 14:28	Antrenorul Sebastian	- © FOTO: ROBBY BOROS
Divizionara A de handbal masculin CSM Oradea va juca pe teren propriu în prima etapă a returului, urmând să primească vizita echipei CS Universitatea „Constantin Brâncuşi” Târgu Jiu. Meciul va avea loc sâmbătă, cu începere de la ora 16:00, la Arena „Antonio Alexe”. Formaţia gazdă este favorita indiscutabilă a partidei.
Echipa orădeană nu a putut efectua un cantonament în perioada de pauză competiţională, aşa cum s-a întâmplat în anii anteriori. CSM a disputat în schimb opt meciuri de pregătire, din care patru cu formaţii de Liga Naţională, iar alte patru cu colege din Seria Vest. CSM Oradea a înregistrat trei victorii şi cinci înfrângeri. „Echipa s-a pregătit bine în această perioadă, dar am avut doi jucători indisponibili – Elvis Acsinia şi Vlad Păunescu, ambii accidentaţi. Lui Angelo Svoboda i s-a reziliat contractul pe cale amiabilă. Ca urmare, am beneficiat de un număr mic de jucători apţi de joc. Lotul este de altfel foarte restrâns din punct de vedere numeric, avem doar 12 jucători de câmp şi doi portari. Din acest motiv, am luat doi juniori de la clubul Alfa, dar aceştia sunt foarte tineri, de numai 15 ani, deci nu ne vom putea baza pe ei la meciuri. De asemenea, am împrumutat un jucător de la CSM Bucureşti, Christopher Sebastien Iozu, în vârstă de 19 ani, care va debuta de altfel în meciul cu Târgu Jiu”, a afirmat antrenorul CSM Oradea, Sebastian Tudor.
Referitor la obiectivul pentru finalul sezonului, tânărul tehnician orădean îşi propune clasarea pe unul din primele două locuri. „Conducerea clubului ne-a fixat ca obiectiv locurile unu-şase, dar eu personal îmi doresc să terminăm ediţia pe unul din primele două locuri. Va fi dificil, pentru că beneficiem un lot restrâns, dar avem ambiţia să realizăm acest lucru”, a declarat Sebastian Tudor.
Câştigătoarea seriei va promova direct în Liga Naţională, iar ocupanta locului secund se califică la baraj. „Există posbilitatea ca şi echipa noastră să poată promova direct, ca urmare a retragerii formaţiei HC Adrian Petrea Reşiţa”, opinează antrenorul CSM Oradea.
Taguri: csm oradea, handbal masculin, retur, Sebastian Tudor	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 csm